|  |
| --- |
| **Ελπίδα Κιούση, Ιωάννα Μοραράσου, Αθηνά Λιάκου, Εράισα Μπάλας, Εριάνα Μπάλας, Στέλλα Μπελάι****ΔΙΑΦΟΡΑ ΜΙΚΡΑ****Κοριτσάκι μου**Κοριτσάκι μου,μὲς στὸ βουβὸ πηγάδι τοῦ φεγγαριοῦσοῦ ῾πέσε ἀπόψε τὸ πρῶτο δαχτυλίδι σου.Δὲν πειράζει.Ἀργότερα θὰ φτιάξεις ἄλλονὰ παντρευτεῖς τὸν κόσμο μὲς στὸν ἥλιο.Γιατὶ δὲν εἶναι κοριτσάκινὰ μάθεις μόνο ἐκεῖνο ποὺ εἶσαι,ἐκεῖνο ποὺ ἔχεις γίνει,εἶναι νὰ γίνειςὅ,τι ζητάειἡ εὐτυχία τοῦ κόσμου.Ἄλλη χαρὰδὲν εἶναι πιὸ μεγάληἀπ᾿ τὴ χαρὰ ποὺ δίνειςΝὰ τὸ θυμᾶσαι κοριτσάκι.  |
|  |
|  |
| Κοριτσάκι μου,θέλω νὰ σοῦ φέρω τὰ φαναράκια τῶν κρίνωννὰ σοῦ φέγγουν τὸν ὕπνο σου.Θέλω νὰ σοῦ φέρω ἕνα περιβολάκιζωγραφισμένο μὲ λουλουδόσκονηπάνω στὸ φτερὸ μιᾶς πεταλούδαςνὰ σεργιανάει τὸ γαλανὸ ὄνειρό σου.Θέλω νὰ σοῦ φέρωἕνα σταυρουλάκι αὐγινὸ φῶςδυὸ ἀχτίνες σταυρωτὲς ἀπὸ τοὺς στίχους μουνὰ σοῦ ξορκίζουν τὸ κακὸνὰ σοῦ φωτᾶνε μὴ σκοντάψεις.  |
|  |
| **Νάτη ἡ νύχτα ποὺ σιμώνει...**Νάτη ἡ νύχτα ποὺ σιμώνειχρυσοπράσινο παγώνιγαλανόχρυσο παγώνι,σέρνει τὴ μεγάλη οὐρά τηςπάνου στὰ καμπαναριά,τὰ πουλιὰ καὶ τὰ παιδιὰτὰ σταυρώνει, τὰ χρυσώνει.Νάνι-νάνι, κοριτσάκι,νάνι, κι ὁ πατέρας σου,κράχτης τοῦ καλοῦ καιροῦσμαραγδένιο βατραχάκιστὴ δεξιὰ γωνιὰ τοῦ φεγγαριοῦ,στὴ φωνή του τ᾿ ἄστρα βάνει - νάνι, νάνι. |

**Ἐπιλογικό**

|  |
| --- |
| Νὰ μὲ θυμόσαστε - εἶπε. Χιλιάδες χιλιόμετρα περπάτησα χωρὶς ψωμί, χωρίς νερό, πάνω σὲ πέτρες κι ἀγκάθια, γιὰ νὰ σᾶς φέρω ψωμὶ καὶ νερὸ καὶ τριαντάφυλλα.Τὴν ὀμορφιὰΠοτές μου δὲν τὴν πρόδωσα. Ὅλο τὸ βιός μου τὸ μοίρασα δίκαια.Μερτικὸ ἐγὼ δὲν κράτησα. Πάμπτωχος. Μ᾿ ἕνα κρινάκι τοῦ ἀγροῦτὶς πιὸ ἄγριες νύχτες μας φώτισα. Νὰ μὲ θυμᾶστε.Καὶ συγχωρᾶτε μου αὐτὴ τὴν τελευταῖα μου θλίψη:Θἄθελα ἀκόμη μιὰ φορὰ μὲ τὸ λεπτὸ δρεπανάκι τοῦ φεγγαριοῦ νὰ θερίσω ἕνα ὥριμο στάχυ. Νὰ σταθῶ στὸ κατώφλι, νὰ κοιτάω, καὶ νὰ μασῶ σπυρὶ σπυρὶ τὸ στάρι μὲ τὰ μπροστινά μου δόντια θαυμάζοντας κι εὐλογώντας τοῦτον τὸν κόσμο ποὺ ἀφήνω, θαυμάζοντας κι Ἐκεῖνον ποὺ ἀνεβαίνει τὸ λόφο στὸ πάγχρυσο λιόγερμα. Δέστε: Στὸ ἀριστερὸ μανίκι του ἔχει ἕνα πορφυρὸ τετράγωνο μπάλωμα. Αὐτὸ δὲν διακρίνεται πολὺ καθαρά. Κι ἤθελα αὐτὸ προπάντων νὰ σᾶς δείξω.Κι ἴσως γι᾿ αὐτὸ προπάντων θ᾿ ἄξιζε νὰ μὲ θυμᾶστε. |

**Σάρκινος λόγος**

Τί ὄμορφη ποὺ εἶσαι. Μὲ τρομάζει ἡ ὀμορφιά σου. Σὲ πεινάω. Σὲ διψάω.
Σοῦ δέομαι: Κρύψου, γίνε ἀόρατη γιὰ ὅλους, ὁρατὴ μόνο σ᾿ ἐμένα.
Καλυμένη ἀπ᾿ τὰ μαλλιά ὡς τὰ νύχια τῶν ποδιῶν μὲ σκοτεινὸ διάφανο πέπλο
διάστικτο ἀπ᾿ τοὺς ἀσημένιους στεναγμοὺς ἐαρινῶν φεγγαριῶν.
Οἱ πόροι σου ἐκπέμπουν φωνήεντα, σύμφωνα ἰμερόεντα.
Ἀρθρώνονται ἀπόρρητες λέξεις. Τριανταφυλλιὲς ἐκρήξεις ἀπ᾿ τὴ πράξη τοῦ ἔρωτα.
Τὸ πέπλο σου ὀγκώνεται, λάμπει πάνω ἀπ᾿ τὴ νυχτωμένη πόλη μὲ τὰ ἠμίφωτα μπάρ,
τὰ ναυτικὰ οἰνομαγειρεῖα.
Πράσινοι προβολεῖς φωτίζουνε τὸ διανυκτερεῦον φαρμακεῖο.
Μιὰ γυάλινη σφαῖρα περιστρέφεται γρήγορα δείχνοντας τοπία τῆς ὑδρογείου.
Ὁ μεθυσμένος τρεκλίζει σὲ μία τρικυμία φυσημένη ἀπ᾿ τὴν ἀναπνοὴ τοῦ σώματός σου.
Μὴ φεύγεις. Μὴ φεύγεις. Τόσο ὑλική, τόσο ἄπιαστη.
Ἕνας πέτρινος ταῦρος πηδάει ἀπ᾿ τὸ ἀέτωμα στὰ ξερὰ χόρτα.
Μιὰ γυμνὴ γυναῖκα ἀνεβαίνει τὴ ξύλινη σκάλα κρατώντας μιὰ λεκάνη μὲ ζεστὸ νερό.
Ὁ ἀτμὸς τῆς κρύβει τὸ πρόσωπο.
Ψηλὰ στὸν ἀέρα ἕνα ἀνιχνευτικὸ ἑλικόπτερο βομβίζει σὲ ἀόριστα σημεῖα.
Φυλάξου. Ἐσένα ζητοῦν. Κρύψου βαθύτερα στὰ χέρια μου.
Τὸ τρίχωμα τῆς κόκκινης κουβέρτας ποὺ μᾶς σκέπει, διαρκῶς μεγαλώνει.
Γίνεται μία ἔγκυος ἀρκούδα ἡ κουβέρτα.
Κάτω ἀπὸ τὴ κόκκινη ἀρκούδα ἐρωτευόμαστε ἀπέραντα,
πέρα ἀπ᾿ τὸ χρόνο κι ἀπ᾿ τὸ θάνατο πέρα, σὲ μιὰ μοναχικὴ παγκόσμιαν ἕνωση.
Τί ὄμορφη ποὺ εἶσαι. Ἡ ὀμορφιά σου μὲ τρομάζει.
Καὶ σὲ πεινάω. Καὶ σὲ διψάω. Καὶ σοῦ δέομαι: Κρύψου.

Ἀθήνα 18.11.80

**ΕΡΩΤΗΜΑΤΑ για την πρώτη φάση της εργασίας**

Α. Ποια συναισθήματα της ποιητικής φωνής εγγράφονται στα ποιήματα; Να αναφέρετε στίχους. Ποια συναισθήματα και σκέψεις γεννούν σε εσάς τα ποιήματα; **ΟΛΟΙ- Ο ΚΑΘΕΝΑΣ ΤΗ ΔΙΚΗ ΤΟΥ ΣΥΝΤΟΜΗ ΑΠΑΝΤΗΣΗ**

Β. Να επιλέξετε ορισμένους στίχους που σας αρέσουν, για να τους αναγνώσετε, στο διαδικτυακό μάθημα

Γ. Ποιο είναι το κύριο ποιητικό υλικό του ποιητή σε αυτά τα ποιήματα; Να φέρετε παραδείγματα. **ΕΛΠΙΔΑ, ΕΡΑΙΣΑ, ΑΘΗΝΑ**

Δ. Σας αρέσει κάτι σε καθένα από αυτά τα ποιήματα; Να το προσδιορίσετε και να αιτιολογήσετε την απάντησή σας. **ΕΡΙΑΝΑ- ΜΑΡΙΑ- ΣΤΕΛΛΑ**

**ΠΑΡΑΔΟΤΕΑ στη δεύτερη φάση της εργασίας ΜΕΤΑ ΤΟ ΠΑΣΧΑ/ ΟΜΑΔΙΚΑ Η ΑΤΟΜΙΚΑ όπως θέλετε**

Α.Να γράψετε ένα ποίημα σε ελεύθερο στίχο, με ρεαλιστικές και υπερρεαλιστικές εικόνες, το οποίο να απευθύνεται σε ένα αγαπημένο πρόσωπο και στο οποίο να χρησιμοποιείτε λέξεις, εικόνες, θέματα από τα τρία ποιήματα που σας δόθηκαν. Ή: να φτιάξετε μια ζωγραφιά ή ένα μικρό βίντεο, τα οποία θα εμπνέονται από ή θα αισθητοποιούν ένα από τα δοθέντα ποιήματα.

**ΑΠΟΣΠΑΣΜΑΤΑ ΚΡΙΤΙΚΩΝ ΚΕΙΜΕΝΩΝ** (κάποια από αυτά ή επιλεγμένα αποσπάσματα από αυτά, δίνονται στους μαθητές) **Για τη Ζωή και το Έργο του του Γιάννη Ρίτσου**
  Γιος μεγαλοκτηματία (ο Γιάννης Ρίτσος), τελείωσε στη γενέτειρά του το Δημοτικό Σχολείο και το Σχολαρχείο. Το 1921, έτος της αποφοίτησής του, αποτελεί και την πρώτη βιογραφική τομή και την αφετηρία του αυτοβιογραφικού του τραύματος: τον ίδιο χρόνο πεθαίνουν ο μεγαλύτερος αδελφός του Δημήτρης (πριν να αποφοιτήσει από τη Σχολή Αξιωματικών του Ναυτικού) και η μητέρα του. Επιπλέον, στα χρόνια της Μικρασιατικής Εκστρατείας και Καταστροφής (1919-22) συμπληρώνεται ο οικονομικός ξεπεσμός της οικογένειάς του, που είχε αρχίσει δέκα χρόνια πριν με το χαρτοπαικτικό πάθος του πατέρα του. Από το 1921 ο Ρίτσος παρακολουθεί τα μαθήματα του Γυμνασίου στην ιδιαίτερη πατρίδα της μητέρας του, το Γύθειο.

Μετά την αποφοίτησή του (1925) ο Ρίτσος έρχεται στην Αθήνα, όπου απασχολείται, προσωρινά, σε δουλειές γραφείου. Το επόμενο έτος (1926) προσβάλλεται από φυματίωση και ύστερα από μια σύντομη ανάπαυλα στη Μονεμβασία ξαναγυρίζει στην Αθήνα, όπου εργάζεται ως γραφέας στο Δικηγορικό Σύλλογο Αθηνών. Τον Ιανουάριο του 1927 εισάγεται, ύστερα από μια νέα υποτροπή της αρρώστιας του, στο σανατόριο «Σωτηρία», από όπου μεταφέρεται πρώτα στο σανατόριο της Καψαλώνας και έπειτα στο σανατόριο του Αγίου Ιωάννη, στα Χανιά της Κρήτης. Τον Οκτώβριο του 1931 επιστρέφει στην Αθήνα και απασχολείται ως ηθοποιός και χορευτής σε διάφορα ιδιωτικά θέατρα και, από τα 1934, ως διορθωτής στις εκδόσεις «Γκοβόστη», ενώ παράλληλα συνεργάζεται στην «Εργατική Λέσχη». Κατά τα τέλη του 1936, η αδελφή του Λούλα εισάγεται για θεραπεία στο Δημόσιο Ψυχιατρείο του Δαφνιού και στο ιδιο Ψυχιατρείο θα εισαχθεί δύο χρόνια αργότερα (1938) και ο πατέρας του. Ο ίδιος, ύστερα από μια νέα, σύντομη θεραπεία του στο Σανατόριο της Πάρνηθας (1937-38), επιστρέφει στην Αθήνα, όπου απασχολείται σε μικρούς ρόλους στο Εθνικό Θέατρο και στη Λυρική Σκηνή. Στην Κατοχή, και ενώ η υγεία του σημειώνει νέα επιδείνωση, προσχωρεί (1942) στο Μορφωτικό Τμήμα του ΕΑΜ. Μετά τα «Δεκεμβριανά» του 1944 ακολουθεί τους ηττημένους ως τη Μακεδονία και συνεργάζεται στο «Λαϊκό Θέατρο Μακεδονίας» στην Κοζάνη, από όπου θα επιστρέψει μετά τη «Συμφωνία της Βάρκιζας» (Φεβρ. 1945) στην Αθήνα.

Δύο χρόνια μετά την έναρξη του Εμφύλιου Πολέμου, ο Ρίτσος συλλαμβάνεται και εξορίζεται στη Λήμνο (Ιούλιος 1948), στη Μακρόνησο (Μάιος 1949) και στον Αι-Στράτη (1950). Μετά την απελευθέρωσή του (Αύγ. 1952) έρχεται στην Αθήνα και προσχωρεί στην ΕΔΑ. Το 1954 παντρεύεται με την παιδίατρο Γαρυφαλιά (Φαλίτσα) Γεωργιάδη κι ένα χρόνο αργότερα (1955) γεννιέται η —μοναδική— κόρη τους Ελευθερία (Έρη)· τον ίδιο χρόνο του απονέμεται το Α' Κρατικό Βραβείο Ποίησης για τη *Σονάτα του Σεληνόφωτος*. Το 1956 επισκέπτεται τη Σοβιετική Ένωση ως ανταποκριτής της εφημερίδας *Αυγή* και ακολουθούν ταξίδια του στη Ρουμανία (1958, 1959, 1962), τη Βουλγαρία (1958), την Τσεχοσλοβακία, την Ουγγαρία και την Ανατ. Γερμανία (1962). Το 1964 είναι υποψήφιος της ΕΔΑ στις βουλευτικές εκλογές, αλλά δεν εκλέγεται. Το 1966 επισκέπτεται την Κούβα. Κατά την Απριλιανή δικτατορία εκτοπίστηκε στη Γυάρο, τη Λέρο και τη Σάμο.

Στα χρόνια από το 1970 και εξής ο Ρίτσος γνώρισε τη μεγαλύτερη φήμη του με τη διεθνή διάδοση και αναγνώριση του έργου του, που συνοδεύτηκε από πολυάριθμες βραβεύσεις και τιμητικές διακρίσεις: μέλος της Ακαδημίας Επιστημών και Γραμμάτων του Μάιντς, Δυτ. Γερμανία (1970), Βραβείο ποίησης της Μπιενάλε του Knocke, Βέλγιο (1972), Βραβείο Ντιμιτρόφ, Βουλγαρία (1974), επίτιμος διδάκτορας Πανεπιστημίου Θεσσαλονίκης, Βραβείο «Alfred de Vigny, πρόεδρος του «Ελληνοσοβιετικού Συνδέσμου» (1975), Βραβείο «Taormina», Κατάνια Σικελίας, Βραβείο «Seregno Brienzi», Ιταλία (1976), Βραβείο Λένιν για την Ειρήνη (1977), επίτιμος διδάκτορας Πανεπιστημίου Μπέρμινχαμ, Αγγλία (1978), επίτιμος δημότης Λευκωσίας (1979), Ελευσίνας (1982) και Λάρισας (1983), επίτιμος διδάκτορας Πανεπιστημίου Καρλ Μαρξ Λιψίας (1984), Βραβείο «Ποιητή Διεθνούς Ειρήνης» OHE, Μετάλλιο Ρίτσου από Εθνικό Νομισματοκοπείο Γαλλίας (1986), επίτιμος διδάκτορας της Φιλοσοφικής Σχολής του Πανεπιστημίου Αθηνών, χρυσό Μετάλλιο Δήμου Αθηναίων (1987) κ.ά.

Εντυπωσιακός είναι ο όγκος του έργου του Ρίτσου αλλά ακόμη και μια πρώτη, ποσοτική προσέγγιση του είναι προβληματική: οι δημοσιευμένες, ως τα 1987, ποιητικές συλλογές ή αυτοτελείς ποιητικές συνθέσεις του φτάνουν τις 105 ενότητες· σ' αυτές πρέπει να προστεθούν 11 τουλάχιστον τόμοι μεταφράσεων και ένας τόμος δοκιμίων ο συνολικός αριθμός εκδόσεών τους πρέπει να ανέρχεται σε μερικές τουλάχιστον εκατοντάδες, ενώ μόνο ο *Επιτάφιος* είχε πραγματοποιήσει ως το 1979 τριάντα εκδόσεις. Αντίστοιχα μεγάλος αριθμός αυτοτελών εκδόσεων των έργων του έχει κυκλοφορήσει σε μετάφραση στις κυριότερες γλώσσες του κόσμου, ως το 1976 σε 18 γλώσσες. Εξάλλου, το ανέκδοτο έργο του περιλαμβάνει άλλες 100 ενότητες περίπου, από τις οποίες οι 85 τουλάχιστον είναι ποιητικές συλλογές ή μεγάλες ποιητικές συνθέσεις.

Ευκολότερος είναι ο ειδολογικός καθορισμός του έργου του Ρίτσου: στην κατηγορία της λυρικής ποίησης ανήκει ολόκληρο σχεδόν το δημοσιευμένο έργο του[…]Ο Ρίτσος είναι ένας αποκλειστικά και γνήσια λυρικός ποιητής.

Γ. Βελουδής, «Ρίτσος, Γιάννης»: *Εκπαιδευτική Ελληνική Εγκυκλοπαίδεια*: *Παγκόσμιο
Βιογραφικό Λεξικό*, τ. 9α', Εκδοτική Αθηνών, 1988.

**Δημήτρης Δημηρούλης, *Υπόμνημα, επτά θέσεις για τον Γιάννη Ρίτσο, η λέξη,* τχ 182, οκτώβριος- δεκέμβριος 2004, σελ. 707-715**

Συμπέρασμα: Είναι αδύνατη η προσπέλαση στον ποιητικό κόσμο του Γιάννη Ρίτσου χωρίς το πέρασμα από τον ορίζοντα που συγκροτούν οι τρεις αυτές συντεταγμένες: ο λόγος του έργου αποτυπώνει τη διαρκή αλληλόδραση της Ιδεολογίας, της πολιτικής στράτευσης και της καλλιτεχνικής αναζήτησης. Η συμπλοκή τους πάει τόσο βαθιά ώστε κάθε προσπάθεια αποσύνδεση τους είναι καταδικασμένη να χάσει τη γενική εποπτεία τής λογοτεχνικής ταυτότητας του ποιητή. Ιδεολογία και αισθητική δεν είναι μόνο δύο πτυχές του περιεχομένου αλλά και δύο πλευρές τής μορφής.

Το έργο του Ρίτσου υπερκαθορίζεται από τρεις κύριες συντεταγμένες: την κομμουνιστική ιδεολογία, την αισθητική του μοντερνισμού και το όραμα της κοινωνικής ευθύνης ως προς τον τόνο της ποιητικής εκφοράς. Χωρίς αυτές τις συντεταγμένες δεν είναι δυνατόν να γίνει κατανοητή η ποιητική του λέξις.

**Χρύσα Προκοπάκη, Ανθολογία, Κέδρος**

Οπως φαίνεται άπό τό παραπάνω σημείωμα, ό Ρίτσος, στήν έξηντάχρονη αδιάλειπτη ενασχόληση του μέ τήν ποίηση, δοκίμασε τή φωνή του σ' δλες τίς κλίμακες. Μέ τό εργο του εισήλθε σέ δλα τά ορατά καί αόρατα, άντλησε άπό τό βάθος τοΰ χρόνου καί τό πλάτος τοΰ κοινωνικού χώρου. Εκμεταλλεύθηκε δυναμικά τόν πλοΰτο τής νεοελληνικής γλώσσας. Συμφιλίωσε τούς αγώνες γιά τά καίρια προβλήματα τής εποχής μας μέ τήν εσωτερική βίωση τών πραγμάτων καί τήν αναζήτηση τοΰ νοήματος τής ύπαρξης.

| Στίς μείζονες συνθέσεις καί στά μικρά ποιήματα, δπως καί στά δο­κίμια του, ανέδειξε μιά σύγχρονη ευαισθησία, προσαρμόζοντας τή φωνή του στους χαμηλούς τόνους τής βαθιάς επικοινωνίας καί τής έξομολογητικότητας.

Ποιος είναι λοιπόν; Ό βάρδος τών λαϊκών αγώνων ή ό μονα­χικός σκεπτικιστής, ό «απαρηγόρητος παρηγορητής τοΰ κόσμου»; Ό αισθησιακός, πού ρουφάει μ' δλους τούς πόρους του τούς χυ­μούς τής ζωής, αυτός πού κλείνει μέσα στό ανθρώπινο σώμα δλο τόν φυσικό κόσμο καί, αντίστροφα, μεταμορφώνει τό σύμπαν σέ παλλόμενη σάρκα; Ό ερωτικός, πού σκιρτά σ' δλα τ' αγγίγματα τών σωμάτων καί τών αγαλμάτων, ή ό ασκητής, πού «απωθεί» καί «θεώνεται»; "Η μήπως ό βαθιά υπαρξιακός, πού εκθέτει τήν αγωνία του στόν ψιθυριστά του διάλογο μέ τό χρόνο καί τό θάνα­το; Ό διχασμένος καί διπλός, μας λέει ό ίδιος, επιβεβαιώνοντας τόν υπερβατικό λόγο τής ποίησης.